O‘zbekistonda animatsiya studiyalari assotsiatsiyasi tuzildi. Assotsiatsiya vakillarining Kun.uz’ga ma’lum qilishlaricha, tashkilot 19 mart kuni Adliya vazirligi tomonidan davlat ro‘yxatidan o‘tkazildi. O‘zbekiston animatsiya studiyalari assotsiatsiyasining asosiy vazifalari quyidagilardan iborat bo‘ladi: – mahalliy animatsiyani rivojlantirishga ko‘maklashish va uning raqobatbardoshligini yanada oshirish; – milliy manfaatlarga mos keladigan sifatli animatsion filmlarni ishlab chiqarish uchun shart-sharoitlar yaratilishini ta’minlash; – yosh animatorlarni kasbga tayyorlash va ularning malakasini oshirish; – milliy animatsion filmlarni ommalashtirish.